  Майя Бывальцева Удмуртиысь Кун кенешлэн аппаратэзлэн выль кивалтӥсез луиз Рустам Ахметвалеев. Иворъёсъя «Удмуртия» агентстволы со сярысь веразы элькун парламентлэн пресс-службаяз. «Кун Кенешлэн аппаратэзлэсь али кивалтӥсьсэ Дмитрий Владимирович Шмелёвез ужысьтыз мозмытон сярысь пумкылъян кутэмын. Со ужысьтыз мозмытэмын луоз больничнойысь потэмез бере, собере ужоскетэз быдэсъяны кутскоз Рустам Ахметвалеев», — веразы пресс-службаын. Сыӵе пумкылъян кутэмын 31-тӥ куартолэзе Кун Кенешлэн азьвалтэтэзлэн кенешоназ. Тегъёс: Политика Ижкар Удмуртия КунКенеш интыужеюнматон  